11. schôdza NR SR - 1.deň - B. popoludní
Dátum: 2012-11-27
Poslanec: Petráš, Vladislav (SMER - SD)
Druh vystúpenia: Vystúpenie v rozprave

186. Vážený pán predseda, v rozprave vystúpil jeden poslanec. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, pán predseda, hlasovať. Paška, Pavol, predseda NR SR 187. Hlasujeme. Vyhlasujem toto hlasovanie za neplatné. Poprosím vás, dámy a páni, aby ste každý ešte raz zaregistrovali svoju hlasovaciu kartu. Skontrolujte si, prosím vás, či bola prijatá hlasovacím zariadením. Takže predchádzajúce hlasovanie bolo neplatné a budeme ešte raz hlasovať o návrhu postúpiť zákon do druhého čítania. Hlasujeme. (Hlasovanie.) 146 prítomných, 144 bolo za, 1 sa zdržal, 1 nehlasoval. Návrh sme schválili. Ešte druhé hlasovanie. Petráš, Vladislav, poslanec NR SR 188. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 298 z 15. novembra 2012 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj Ústavnoprávnemu výboru Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Dajte, prosím, hlasovať. Paška, Pavol, predseda NR SR 189. Hlasujeme. (Hlasovanie.) 146 prítomných, 144 za, 1 sa zdržal, 1 nehlasoval. Návrh sme pridelili výborom a určili lehotu. Chcem požiadať príslušných predsedov výborov, aby zvolali zasadnutie výborov na prerokovanie návrhu tak, aby sme mohli druhým a tretím čítaním o tomto návrhu pokračovať zajtra o 9.00 hod. ráno. Ďakujem pekne. Teraz v prvom čítaní budeme hlasovať o vládnom návrhu zákona o obchodovaní s emisnými kvótami, je to tlač 289. Poprosím pána poslanca Babiča. (Hlasovanie o vládnom návrhu zákona o obchodovaní s emisnými kvótami a o zmene a doplnení niektorých zákonov , tlač 289.) Babič, Ján, poslanec NR SR 190. V rozprave vystúpili traja páni poslanci, ktorí však nepodali žiadne pozmeňujúce návrhy, preto prosím, pán predseda, aby ste dali hlasovať o tom, že Národná rada prerokuje predmetný vládny návrh zákona v druhom čítaní. Paška, Pavol, predseda NR SR 191. Hlasujeme. (Hlasovanie.) 145 prítomných, 83 za, 34 proti, 28 sa zdržalo. Návrh sme schválili. Babič, Ján, poslanec NR SR 192. Pán predseda, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie. Ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú ihneď. Paška, Pavol, predseda NR SR 193. Hlasujeme. (Hlasovanie.) 146 prítomných, 136 bolo za, 10 sa zdržalo. Návrh sme schválili, pridelili návrh výborom a určili lehotu. Takisto chcem poprosiť príslušných predsedov výborov, aby zvolali zasadnutie výborov na prerokovanie tohto návrhu tak, aby sme mohli v druhom a treťom čítaní rokovať v pléne o tomto návrhu zajtra ráno po ukončení rokovania o návrhu o zákone č. 120 o platových pomeroch niektorých ústavných činiteľov. Poprosím teraz pani poslankyňu Šedivcovú, aby uviedla v druhom čítaní hlasovanie o návrhu pánov poslancov Podmanického, Jasaňa a pani poslankyne Vaľovej na vydanie zákona č. 461 o sociálnom poistení, je to tlač 244. (Hlasovanie o návrhu poslancov Národnej rady Slovenskej republiky Jána Podmanického, Viliama Jasaňa a Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 244.) Šedivcová, Viera, poslankyňa NR SR 194. Ďakujem, pán predsedajúci. V rozprave vystúpili dve pani poslankyne, pani Monika Gibalová a pani Erika Jurinová. Prosím však, pán predsedajúci, dajte hlasovať o skrátení lehoty podľa § 83 ods. 4. Paška, Pavol, predseda NR SR 195. Ešte raz, prepáčte, pani spravodajkyňa, ešte raz. Šedivcová, Viera, poslankyňa NR SR 196. O skrátení lehoty najskôr. Paška, Pavol, predseda NR SR 197. Hlasujeme. (Hlasovanie.) 145 prítomných, 131 za, 14 sa zdržalo. Máte súhlas, pani spravodajkyňa. Šedivcová, Viera, poslankyňa NR SR 198. Ďakujem. Pristúpime teraz k hlasovaniu o návrhoch zo spoločnej správy. Prosím, pán predsedajúci, dajte hlasovať o návrhoch 1 až 8, 10 až 12 zo spoločnej správy so stanoviskom gestorského výboru schváliť. Paška, Pavol, predseda NR SR 199. Hlasujeme o bodoch zo spoločnej správy 1 až 8 a 10 až 12. Odporúčanie je schváliť. (Hlasovanie.) 144 prítomných, 82 za, 62 sa zdržalo. Tieto body sme schválili. Šedivcová, Viera, poslankyňa NR SR 200. Prosím, pán predsedajúci, dajte teraz hlasovať o deviatom návrhu zo spoločnej správy so stanoviskom gestorského výboru neschváliť. Paška, Pavol, predseda NR SR 201. Hlasujeme o bode č. 9 zo spoločnej správy. Odporúčanie je neschváliť. (Hlasovanie.) 144 prítomných, 1 bol za, 90 proti, 52 sa zdržalo, 1 nehlasoval. Návrh sme neschválili. Šedivcová, Viera, poslankyňa NR SR 202. Teraz budeme hlasovať o návrhoch podaných poslancami v rozprave. Prosím, pán predsedajúci, o návrhu pani poslankyne Gibalovej nemôžeme dať hlasovať, lebo sme schválili bod 12 zo spoločnej správy. Paška, Pavol, predseda NR SR 203. Námietka. Zapnite pani poslankyňu. Gibalová, Monika, poslankyňa NR SR 204. Uplatňujem si námietku, žiadam hlasovať. Paška, Pavol, predseda NR SR 205. Takže hlasujeme o námietke pani poslankyne. (Hlasovanie.) 146 prítomných, 64 za, 80 proti, 1 sa zdržal, 1 nehlasoval. Vašu námietku sme neprijali. Šedivcová, Viera, poslankyňa NR SR 206. Pán predsedajúci, dajte, prosím, teraz hlasovať o návrhu pani poslankyne Jurinovej. Paška, Pavol, predseda NR SR 207. Hlasujeme. (Hlasovanie.) 146 prítomných, 64 za, 5 proti, 77 sa zdržalo. Návrh sme neschválili. Šedivcová, Viera, poslankyňa NR SR 208. Konštatujem, že sme odhlasovali všetky návrhy zo spoločnej správy a z rozpravy. Prosím teraz, pán predsedajúci, dajte hlasovať o postúpení návrhu zákona do tretieho čítania ihneď. Paška, Pavol, predseda NR SR 209. Hlasujeme. (Hlasovanie.) 146 prítomných, 81 bolo za, 20 proti, 44 sa zdržalo, 1 nehlasoval. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať. Šedivcová, Viera, poslankyňa NR SR 210. Prosím, pán predsedajúci, dajte hlasovať o návrhu zákona ako celku so stanoviskom gestorského výboru schváliť. Paška, Pavol, predseda NR SR 211. Hlasujeme. Odporúčanie výboru je schváliť. (Hlasovanie.) 146 prítomných, 81 bolo za, 27 proti, 37 sa zdržalo, 1 nehlasoval. Schválili sme novelu zákona č. 461 o sociálnom poistení. Pán poslanec Kondrót uvedie v druhom čítaní hlasovanie o vládnom návrhu zákona č. 238 o Národnom jadrovom fonde, je to tlač 230. [Hlasovanie o vládnom návrhu zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov , tlač 230.] Kondrót, Maroš, poslanec NR SR 212. Ďakujem pekne, pán predseda. V rozprave vystúpila jedna pani poslankyňa, ktorá nepodala pozmeňujúci a doplňujúci návrh. Keďže spoločná správa neobsahuje žiadne pozmeňujúce a doplňujúce návrhy, odporúčam hlasovať o tom, že predložený návrh zákona prerokujeme v treťom čítaní ihneď. Paška, Pavol, predseda NR SR 213. Hlasujeme. (Hlasovanie.) 143 prítomných, 109 za, 2 proti, 30 sa zdržalo, 2 nehlasovali. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú. Kondrót, Maroš, poslanec NR SR 214. Pán predseda, dajte, prosím, hlasovať o zákone ako celku s odporúčaním gestorského výboru schváliť.